Contae Fhine Gall - Vicipéid

# Contae Fhine Gall

### Ón Vicipéid, an chiclipéid shaor.

Tá Contae Fhine Gall suite i dtuaisceart Chontae Bhaile Átha Cliath. Cruthaíodh i 1993 faoin Acht um Rialtas Áitúil é nuair a cuireadh deireadh le Comhairle Contae Átha Cliath. Is é an ceathrú contae is mó in Éirinn le 5% den daonra. Tá 196,413 duine ina gconaí (daonáireamh 2002) ann. Is é Sord an príomhbhaile agus tá oifigí nua-aimseartha an chomhairle suite ar phríomhsháid an bhaile.

### [athraigh] Tíreolaíocht

Tá 452.7 ciliméadar cearnógach talaimh i gceantar Fhine Gall agus tá teorainneacha le Cathair Átha Cliath, le Deisceart Chontae Átha Cliath, leis an Mhí agus le Cill Dara aige. Tá 88km de chósta aige ó Chill Fhionntáin ó dheas go Baile Brigín ó thuaidh. Draenálann Abhainn Delvin é ar an Chríoch Thuaidh, Abhainn an Bharda agus Abhainn an Mhíodúin Leathain i lár, agus Abhainn na Tulcha agus Abhainn Seantreabh ar an Imeall Theas. Is í an Life a chríoch ar an imeall iardheisceartach. Tá trí hinbhear móra faoi choimirce agus gnáthóga réisc ghoirt ann, agus trí mhórthrá déag. Tá Binn Éadair agus Gleann na Life faoi Ordú Limistéir Taitneamhachtaí Speisialta.

### [athraigh] Tionscail

Tá tionscail bhogearraí agus chrua-earraí ríomhaireachta, earraí cógaisíochta, próiseáil bia agus ceardaíocht agus seirbhísí leictreacha/leictreonacha lonnaithe sa réigiún. Is é Fine Gall príomhréigiún táirgeadh ghairneoireachta na hÉireann. Tá na ceantair táirgthe, áfach, ag teacht faoi bhrú méadaitheach ó fhorbraíocht eile agus an chathair ag fás i dtreo na mbailte tuaithe. Tá Cuan Bhinn Éadair ar an chuan iascaigh is mó ar an Chósta Thoir agus is é an cúigiú ceann is mó sa tír é. Is é Aerfort Átha Cliath croí eacnamaíoch Fhine Gall i gcónaí agus tá tábhacht mhór náisiúnta leis mar gheall ar an mbonn fostaíochta atá aige, ar líon na bpaisinéirí a théann tríd agus ar a sheirbhísí aerlasta.

## [athraigh] Naisc

- Comhairle Chontae Fhine Gall

Retrieved from "http://ga.wikipedia.org../../../c/o/n/Contae_Fhine_Gall_445f.html"

Catagóirí: Síolta | Contaetha na hÉireann

##### Views

- Alt
- Plé
- Leagan reatha

##### Cuardaigh

##### I dteangacha eile

- Asturianu
- Deutsch
- English
- Español
- Français
- Italiano
- Lietuvių
- Nederlands
- Português
- Русский
- Svenska